Арсень Трыножанка

**Арсень Трыножанка** (; 3 студзеня 1989, Львоў) — колішні прафэсійны ўкраінскі кібэрспартовец, вядомы пад мянушкаю **ceh9**. Кібэрспартовы камэнтатар, стрымэр, трэнэр каманды pro100. Найлепшы расейскамоўны CS:GO камэнтатар 2017 року паводле Cybersport.ru.

## Жыцьцяпіс
Бацька — Сяргей Трыножанка (нар. 11 стузеня 1956 року), маці — Аляксандра Трыножанка (Малкіель; нар. 4 траўня 1957 року), скончыла Львоўскі нацыянальны мэдычны ўнівэрсытэт імя Д. Галіцкага. Сястра — Лідзія Трыножанка — дырэктар студыі дзіцячае творчасьці «Каляки-Маляки».

Скончыў школу № 17 у 2005 годзе. У гэтым жа годзе паступіў у Нацыянальны ўнівэрсытэт «Львоўская палітэхніка», факультэт прыкладное матэматыкі. Гуляе ў кампутарныя гульні зь дзяцінства — зь яго нараджэньня ў сям’і быў кампутар. Спачатку гэта былі розныя разнажанравыя гульні, непатрабавальныя да сыстэмных характарыстыкаў кампутара — Pac-Man, Heroes of Might and Magic. Таксама, зь дзяцінства, Арсень наведваў заняткі па анґельскай, дзюдо, каратэ й плаваньні.

Першы турнір, зьвязаны з кампутарнымі гульнямі, — турнір па гульні Need for Speed: Porsche Unleashed, калі бацька прывёў яго ў кампутарны клюб «NAZGUL» — найвялікшы кампутарны клюб ва Ўкраіне ў 2000-я рокі, дзе зарэґістраваў Арсеня на турнір, і, хоць Сеня не заняў прызавых месцаў, ён пабачыў гэты клюб, адкуль і пачалася яго кібэрспартовая кар’ера.

## Кар’ера
### Пачатак кар’еры
Свае першыя крокі ў якасьці кібэрспартоўца Сеня зрабіў у тым жа гульнявым клюбе NAZGUL.

Тым часам Арсень гуляў пад нікам «**esenin**» — хутчэй за ўсё гэта зьвязана з тым, што ён аматар творчасьці Сяргея Ясеніна. Першым калектывам, у якім ён пачаў сур’ёзна гуляць, была львоўская каманда NumbazZ, у складзе якое **esenin** стаў чэмпіёнам Львова, а саатказна і Заходняе Ўкраіны. У 2009 годзе Арсеню прапанавалі перайсьці ў новую каманду — KerchNET, дзе ён пазнаёміўся зь Сяргеем Ішчуком, таксама вядомым як «**starix**». Тым жа рокам KerchNET забірае золата на Asus Cup Winter 2009. Празь некаторы час пасьля перамогі на Asus Cup Winter 2009, esenin’а выганяюць з KerchNET і ён знаёміцца з Данілам «'''Zeus'''» Тэсьленкам, які прывёў яго ў каманду pro100.

### У Natus Vincere

У 2009 годзе з дапамогаю вядомага мэцэната Мурата Жумашэвіча, вядомага як Арбалет, заснаваная каманда Arbalet.UA, якая з часам перарасла ў Natus Vincere. Гэтым часам **esenin** зьмяняе нік на «**ceh9**» — спрошчанае ад «Арсенія» Сеня, напісанае на leet. Менавіта што ў складзе Na’Vi ён дабіваецца найбольшых посьпехаў, у прыватнасьці, каманда ўпершыню ў гісторыі сусьветнага кібэрспорту выйграла тры галоўныя турніры за адзін рок — Intel Extreme Masters, Electronic Sports World Cup ды World Cyber Games 2010.

### Сыход з кібэрспорту
У 2013 годзе Арсень абвясьціў пра сканчэньне кар’еры кібэрспартоўца. Сыход двух гульцоў з каманды пракамэнтавала адміністрацыя:

Сам **ceh9** сказаў пра свой сыход так:

### У pro100
На пачатку траўня 2017 року Даніла «Zeus» Тэсьленка аб’явіў пра адраджэньне арґанізацыі pro100 і неўзабаве было анансавана, што Арсень Трыножанка далучыўся да складу па Counter-Strike: Global Offensive у якасьці памочніка трэнэра. У сьнежні 2018 року быў прызначаны галоўным трэнэрам каманды.

## Цікавыя факты
* Ёсьць фанатам савецкага й расейскага рок-гурту ДДТ.
* Улюбёная кніга — «Майстар і Маргарыта» Булгакава, улюбёны паэт — Сяргей Ясенін.
* Улюбёная пара року — восень.
* Атэіст.
* Глядзіць дужа шмат сэрыялаў, абґрунтоўваючы гэта тым, што гэта добры спосаб паслабіцца пасьля трэнаваньня.
* 28 чэрвеня 2015 року правёў дабрачынны стрым, атрыманыя сродкі зь якога пайшлі на дапамогу дзецям-сіротам аднаго зь мясцовых дзіцячых дамоў Львова.

## Глядзіце таксама
* Natus Vincere
* Ягор Маркелаў
* Даніла Тэсьленка

## Крыніцы

## Вонкавыя спасылкі
* twitch.tv/ceh9
* ceh9.tv

Катэгорыя:Украінскія кібэрспартоўцы